GiliGold/VAD_KnessetCorpus huggingface dataset:
שי פירון:
 אני קודם רוצה לומר, כדי לא לקצר, אבל לקצר איפה שניתן, להגיד תודה לעורכת הדין מירי פרנקל-שור
שי פירון:
 את יודעת שיש הבדל, לימדו אותי פעם מה ההבדל בין ישיבה לאקדמיה
שי פירון:
 באקדמיה, כשאתה כותב עבודה ואתה מגלה שמישהו לקח לך אותה, אתה אומר: איזה באסה, הוא הקדים אותי
שי פירון:
 בישיבה אתה אומר: ברור שכיוונתי לדעת גדולים
שי פירון:
 אז אני אשתדל לא לגעת בשום דבר מהדברים שנגעת בהם עכשיו כדי להתמקד, משום שאני חושב שחלק גדול מהשאלות כבר עלו בסקירה, וחבל לחזור עליהן שוב
שי פירון:
      אני אומר שני דברים מקדימים
שי פירון:
 אחד, אנחנו לא באים להציע כאן להתמודד עם הציבור החרדי
שי פירון:
 הוא לא הנושא
שי פירון:
 הוא אחד מהנושאים
שי פירון:
 אנחנו באים לדבר על המודל של שירות בואכה ישראל אחרי 75 שנה
שי פירון:
 ואם הדיון יהיה רק על חרדים, לעולם לא יימצא פתרון
שי פירון:
 אם הדיון יהיה על מתווה שירות ישראלי כולל, כלל החברה הישראלית, אפשר יהיה לפתור את הבעיה
שי פירון:
 כל עוד הדיון יהיה רק על הראש של ציבור אחד, לעולם, לעולם, לעולם לא נוכל לפתור אותו
שי פירון:
 הוא יהפוך להיות דיון פוליטי ולא דיון ערכי
שי פירון:
     ולכן אני רוצה לדבר גם על החייל שמשרת שלוש שנים בצבא, אבל לא ממצה את הפוטנציאל שלו ועושה דברים מיותרים רק מכוח חוק שירות ביטחון
שי פירון:
 ואני כן רוצה לדבר גם על האזרח הערבי, כי כנראה שאם היה שירות אזרחי ערבי, אז חלק מבני ה-18 עד ה-21, שהופכים להיות בלדרים של משפחות פשע, היו נמצאים באיזשהן מסגרות ערכיות והיו מסוגלים להיות חלק ממעטפת כיפת הברזל החברתית של החברה הערבית
שי פירון:
 ההערה הראשונה
שי פירון:
     ההערה השנייה, חשוב שנדע, למרות ההערות שהעיר חברי ושותפי לשעבר, חבר הכנסת שטרן, זה לא דיון רק לוועדת חוץ וביטחון
שי פירון:
 זה דיון שנוגע לאושיות החברה הישראלית, ליסודות הקיום שלנו
שי פירון:
 אנחנו נמצאים כאן באירוע טקטוני
שי פירון:
 אני חושב שההשלכות שלהם הרבה יותר רחבות מכל מחלוקת אחרת שפוצעת כרגע את החברה הישראלית
שי פירון:
      ההערה השלישית, המתודולוגית, אני אומר, היא שמה שאני רוצה להציג עכשיו עבר סדר גודל של כ-400 אנשים ששותפים למהלך הזה שאני רוצה להציג: חרדים, ערבים, דתיים לאומיים, חילוניים
שי פירון:
 למעלה מ-60 שולחנות עגולים, כ-15 מחקרי עומק, כ-20 סקרי דעת קהל, שנעשו באירוע הזה
שי פירון:
 עבודה צמודה עם ראש אכ"א ועם רח"ט תומכ"א לכל אורך הדרך, כולל חברות בוועדת ראש אכ"א לענייני מודל לשירות הבא ועוד דברים כהנה וכהנה
שי פירון:
 ולכן הדברים שאני אומר עכשיו אינם נובעים מאיזה מחשבות נקודתיות
שי פירון:
     והדבר האחרון שאני אומר, לפני שאני אציג את הדברים, הוא שאני מבקש לפנות לכולנו להניח, בסוגיה החמורה הזאת, את האמוציות בצד
שי פירון:
 קרה פה משהו נורא חזק בחברה הישראלית, שבתקופה הכי רציונלית מבחינת היכולות הטכנולוגיות והשכליות שלנו הפכנו להיות אנשים הכי אמוציונליים
שי פירון:
 וזה קצת מוזר, שבימים שבהם יש לנו כל כך הרבה כלים רציונליים הפכנו להיות אנשים כל כך אמוציונליים
שי פירון:
 אז אני מבקש רגע להניח את האמוציות בצד ולדבר באופן רציונלי
שי פירון:
      אנחנו, ברשותכם, רוצים להציע מודל שירות חדש שאומר דבר נורא פשוט
שי פירון:
 לפי חוק שירות שקיים היום, בגיל 17-16 הפוקד שולח לכל אחד מאזרחי מדינת ישראל, יהודים וערבים כאחד, לא דרך משרד הביטחון, אלא דרך מנהלת שירות ישראלית, דרך מה שבזמנו רב-אלוף במילואים גבי אשכנזי קרא לו "בקו"ם לאומי" ו"אחריו החרה החזיק" בוורסיות כאלה ואחרות, חברי ומשותפי רב-אלוף במיל' גדי איזנקוט
שי פירון:
 יש בקו"ם לאומי
שי פירון:
 הבקו"ם הלאומי הוא גורם שקודם לצבא
שי פירון:
 מגיעים לבקו"ם הלאומי, והבקו"ם הלאומי מחלק את כל אזרחי מדינת ישראל לשלוש חטיבות: חטיבה האחת נקראת צה"ל; חטיבה השנייה נקראת ביטחון פנים והצלה; וחטיבה השלישית נקראת רווחה וחינוך
שי פירון:
 יש גם חטיבה רביעית, שהיא קטנה מאוד, שנקראת חטיבת מצטיינים שמקבלים פטורים
שי פירון:
 עוד רגע אני אתייחס אליה
שי פירון:
      והעיקרון הוא שצה"ל בוחר ראשון, צורכי הביטחון של ישראל נשמרים
שי פירון:
 אנחנו עדיין לא בשווייץ
שי פירון:
 אנחנו צריכים לדאוג לצורכי הביטחון
שי פירון:
 צה"ל בוחר ראשון, ואחר כך כל אחד מאזרחי מדינת ישראל, דתיים וחילונים, גברים ונשים, יהודים וערבים, נחלקים לשתי החטיבות הנוספות
שי פירון:
 לא מקימים אותן מחדש, אלא שופכים לתוכן ארגונים קיימים: זק"א והצלה וזכרון מנחם ועלם ועזר מציון ועוד שורה ארוכה של ארגונים נכנסים לתוך המסלולים הקיימים
שי פירון:
 כשבעצם אנחנו אומרים שכל אזרח מדינת ישראל משרת, כפי שרב-אלוף איזנקוט הדגיש מקודם, משרת
שי פירון:
 לא כולם מתגייסים
שי פירון:
 כולם משרתים
שי פירון:
 אבל גם השירות הזה מותאם לערכים התרבותיים ולצרכים
מאיר כהן:
הבן שלי יוכל לבחור ללכת לכל חטיבה שהוא רוצה?
שי פירון:
אז אני עונה מייד
שי פירון:
 אף בן לא יכול לבחור, אם צה"ל בחר בו, בין אם הוא יהודי, בין אם הוא ערבי
שי פירון:
 אם צה"ל יחליט שהוא צריך מישהו מסוים, לצה"ל זכות בחירה ראשונית
שי פירון:
 מהרגע שצה"ל אמר – משום שעורכת הדין פרנקל לא אמרה נתון אחד
שי פירון:
 אני לא רציתי להיכנס למספרים
שי פירון:
 אני כן אומר, אני בטוח שחברי הכנסת שטרן וגדי מכירים את זה היטב
שי פירון:
 אנחנו מדברים על 48% מכלל בני שכבת הגיל שמתגייסים נכון להיום
שי פירון:
 אם נוסיף גם את בני השירות האזרחי, זה עוד 9%
שי פירון:
 אבל אם נוריד את הנשר בסוף שנה הראשונה של שירות, נישאר על 49%-50% מבני שכבת הגיל
שי פירון:
 אבל, וזה משפט שנורא חשוב לומר אותו כאן בחדר הזה, בתהליך של חמש-שש שנים קדימה, בגלל הגידול באוכלוסייה, יהיו גם לצבא חיילים מיותרים
מאיר כהן:
 זה לא מה שהצבא אומר
שי פירון:
אז אחרי זה תבדוק אותי
מאיר כהן:
חבריא, ישבנו כאן עם מפקדי הצבא
מאיר כהן:
 זה לא מה שהם אומרים
שרון ניר:
איך חיילים מיותרים, אם יש 23 גדודי מילואים ביו"ש? באמת, אני לא מצליחה להבין
שי פירון:
אז אני אענה על השאלה
מאיר כהן:
הצבא אומר שהוא צריך להקים 56 גדודים
שי פירון:
אני לא אמרתי
שי פירון:
 חברים יקרים, אני מבקש להקשיב
שי פירון:
 אני לא אמרתי לוחמים, שיש יותר מדי לוחמים
שרון ניר:
 אמרת שיש יותר
שי פירון:
רגע
שי פירון:
 אני רוצה להגיד מה שאמרתי
שי פירון:
 אני מבקש להדגיש את המשפט
שי פירון:
 לא אמרתי שיש יותר מדי לוחמים ולא אמרתי שיש יותר מדי טכנולוגיים
שי פירון:
 אמרתי שקומת המזנונים בעזריאלי היא עדיין בסיס מאוד גדול בצה"ל, ואמרתי שאם מסתכלים על כלל חיילי צה"ל – אני מבקש להקשיב לנקודה; ואת הדברים האלה אני מגבה בנתונים מתוך זה שאני יושב בוועדה של ראש אכ"א; אני לא אומר את זה מאיזו אמירה שהמצאתי
שי פירון:
 ואני מציע, חבר הכנסת כהן, שתשאל את ראש אכ"א
שי פירון:
 בוא נסכם
מאיר כהן:
ישב כאן ראש אכ"א
מאיר כהן:
 אנחנו ישבנו
מאיר כהן:
 ראש אכ"א אומר דברים אחרים
שי פירון:
אז אני מציע שתשאל אותו שוב
טלי גוטליב:
והתייחס ללוחמים
מאיר כהן:
ראש אכ"א אומר שעכשיו צריכים - - -
שי פירון:
הוא התייחס ללוחמים
טלי גוטליב:
התייחס ללוחמים
טלי גוטליב:
 הוא התייחס ללוחמים
אלעזר שטרן:
אבל מה זה משנה כאילו?
שי פירון:
אבל בואו, זה לא משנה לדיון
שי פירון:
 זה לא עיקרוני
יולי יואל אדלשטיין:
חברים
אלעזר שטרן:
האמירה נכונה
שי פירון:
אבל זה לא עיקרוני לדיון
יולי יואל אדלשטיין:
 חברים, חברים, חברים, אני ביקשתי בדיוק להימנע מן הדברים האלה
שי פירון:
בואו נמחק את המשפט כדי לא להתווכח
יולי יואל אדלשטיין:
אפשר לשאול שאלה, אפשר להעיר הערה
יולי יואל אדלשטיין:
 אבל לא להפריע בהצגת הדברים
שי פירון:
בואו נמשיך
יולי יואל אדלשטיין:
מה גם, עוד פעם, אם תסתכלו שנייה אחורה על טרמינולוגיה שעליה דיברנו, אנחנו עוד לא הגדרנו את המושגים
שי פירון:
נכון
יולי יואל אדלשטיין:
אין שום סתירה בין הדברים
יולי יואל אדלשטיין:
 כולם מתרעמים וצועקים, אי-אפשר
שרון ניר:
 רק צריך להיזהר עם הטרמינולוגיה של אנשים מיותרים בצבא, כי זה לא מה שהרמטכ"ל אומר
יולי יואל אדלשטיין:
אבל לא אנשים מיותרים בשירות
שרון ניר:
כן, בדיוק
שרון ניר:
 כהון אנושי הם לא מיותרים
שי פירון:
אז אני מקבל את התיקון של היושב-ראש
שי פירון:
 אם שמתם לב, יש כאן בכל מקום, בכל אחת מהמשבצות, מספרים 1, 2, ו-3, אני רוצה להסביר מה זה, כי זו דרמה
שי פירון:
 1, 2, ו-3 מתייחסים למודל הצבאי שבו יש לנו עורפיים, תומכי לחימה וקרביים
שי פירון:
 ואנחנו מדברים על המשמעות הזאת גם בשירותים האזרחיים, במסלולים המקבילים, כאשר 1, 2 ו-3 תלויים בשלושה פרמטרים: פרמטר אחד זה סיכון חיים; פרמטר שני זה ריחוק מהבית; ופרמטר שלישי זה התערות בכלל החברה הישראלית
שי פירון:
      אני רוצה, כדי לסדר את האוזן, להסביר – ופה אני פונה בהתרחשות לקהילה החרדית – מה זה נקרא אצלי מספר 1, למשל, לצורך הדוגמה, בקהילה החרדית
שי פירון:
 כאבא לילד בחינוך מיוחד, אני יודע שהמשימה הנוראית ביותר המוטלת על האבא היא למצוא מי שילווה את הילד בהסעות בבוקר
שי פירון:
 כל שנה חודשיים התעסקתי בזה, לא משנה אם אני שר החינוך או אבא
שי פירון:
 חודשיים מתעסקים באירוע הזה
שי פירון:
 אין שום מניעה כשבחור ישיבה בפוניבז' יעשה בשעה 07:30 עד 08:00 את הפיזור של ילדי החינוך המיוחד, יחזור ללמוד את סדר הבוקר ויעשה בהמשך את האיסוף מחדש
שי פירון:
 אפשר למצוא שורה ארוכה של תפקידים שאין בהם כדי לסתור את יכולתו של האדם לשמש בחור ישיבה במובן המלא של המילה
שי פירון:
 בביטחון פנים וההצלה, יש מסלולים שהם מסלולים רכים יותר, יש מסלולים שהם מסלולים קשים יותר
שי פירון:
 הערה ראשונה
שי פירון:
      ההערה השנייה, כל אחד מהמסלולים מחייב הכשרה נרטיבית
שי פירון:
 כלומר, מי שבא למסלול הזה מקבל הכשרה של ערכיה המרכזיים של מדינת ישראל
שי פירון:
 בנינו קורס שלם שבנוי על הערכים המרכזיים שיכולים לעבור בכלל החברה הישראלית
שי פירון:
 לא רצינו להוציא לאף אחד את העין, לא הכנסנו לאף אחד אצבע
שי פירון:
 אבל מוסדות השלטון, מדינת ישראל, ערכיה המרכזיים, סמליה המרכזיים, מועדיה המרכזיים, ועוד כהנה וכהנה
שי פירון:
      הדבר השלישי שעשינו הוא שיצרנו מודל של הכשרה להשלמת הפערים, נקרא לזה, החסכים של קבוצות שונות באוכלוסייה במסגרת ארבעה החודשים האלה, בין אם זה שפה עברית לערבים ובין אם זה מודל של הכשרה במתמטיקה ובאנגלית לאוכלוסיות אחרות
שי פירון:
 והיעד שאנחנו רוצים להציב הוא היעד הזה: אם אנחנו היום על 48%-49% משרתים, יעד סביר הוא להגיד שבשנת ה-80 למדינת ישראל נגיע למצב ש-70% מהאזרחים של מדינת ישראל, כולם, משרתים בשירות כלשהו
שי פירון:
 זה היעד
שי פירון:
 זה המודל שאנחנו רוצים להציב – 70% בשנת ה-80
שי פירון:
 להגיע למצב שבשנת ה-80 לישראל נצליח להפיץ את הרעיונות האלה באופן מיידי
שי פירון:
      כדי שזה לא יהיה באוויר, אני רוצה לומר שעשינו עד עכשיו – אנחנו ארגון שהוא לא מכון מחקר; אנחנו לא כותבים רק ניירות מדיניות, אלא גם עוסקים ביישומן, בהטמעתן ובלהראות ייתכנות
שי פירון:
 נכון להיום, אנחנו מפעילים כמה מאות רבות – אני יכול להגיד יותר ממאות, אבל אני רוצה להיזהר פשוט, לצורך הדיון – של בני שירות ובנות שירות שמשרתים במודלים
שי פירון:
 ואני אתן שתי דוגמאות
שי פירון:
      פניתי לנציב כבאות ראשי
שי פירון:
 הבנו שסוגיית כוח אדם בכבאות היא סוגיה מאוד מאוד דרמטית בעיקר, למשל, באוכלוסייה הערבית ואפילו חשש ופחד להיכנס לפעמים לכפרים בפעילויות שהן לא הצלת חיים
שי פירון:
 אנחנו מפעילים היום קורס הכשרה לאזרחים ערבים להיות כבאים
שי פירון:
 הם עושים שנתיים שירות אזרחי
שי פירון:
 התחייבו בפניהם שהטובים שבהם יתקבלו לעבודה
שי פירון:
 זה היה, נקרא לזה, גורם הפיתוי שגרם
שי פירון:
 במחזור הראשון נרשמו כ-20 אנשים
שי פירון:
 היום אנחנו עם 600 מועמדים למחזור הבא
שי פירון:
 חבורה עצומה של אזרחים ערבים בגליל, שמסתובבים עם מדים בכפר עם דגל ישראל, עברו קורס של ארבעה חודשים על מדינת ישראל וערכיה
שי פירון:
 יש לנו קורס כזה ופרמדיקים לחרדים
שי פירון:
 אנחנו נמצאים בתהליכים של חתימת הסכמים עם חברת חשמל, עם התאחדות בוני הארץ על כל הסוגיות של בנייה ביטחונית
שי פירון:
 אפשר שבני שירות אזרחי – המודל, דרך אגב, לקוח, כדי שלא יחשבו שהמצאתי, כבר שנים הרמטכ"ל יודע וראש אכ"א יודע, צה"ל נותן, למשל, לחברה להגנת הטבע מורות חיילות כדי שיוכלו לשרת
שי פירון:
 ובחוק ביטחון הכללי מופיע חקלאות כאחת המשימות
טלי גוטליב:
אמרנו את זה בוועדת הרווחה לגבי היעזרות בבני שירות בחינוך המיוחד כולו
שי פירון:
ואפרופו, הדברים של עורכת הדין פרנקל, צריך כמובן לדייק מי נכלל
אלעזר שטרן:
צה"ל נותן עדיין מורות לחברה להגנת הטבע?
שי פירון:
כן, כן
שי פירון:
 בדוק
שרון ניר:
 ניסו להוריד
יולי יואל אדלשטיין:
 עיכבנו את זה
שי פירון:
יש ירידה, חבר הכנסת שטרן, אחד, החברה להגנת הטבע; שניים, כפרי הנוער
שי פירון:
 בבדיקה אני אומר לך את זה
טלי גוטליב:
מה עם בתי הספר לחינוך מיוחד?
שי פירון:
מל"שים במקומות שונים
שי פירון:
 יש ירידה
שי פירון:
 חבר הכנסת שטרן צודק, שבשנים האחרונות יש ירידה
שי פירון:
 כמובן גם אפשר להתייחס לימ"לים לגבי שב"ס ומשטרה
שי פירון:
 יש עוד דוגמאות שאני לא אתן אותן
שי פירון:
 אנחנו פשוט מציעים להתלבש על המודל שקיים כבר היום ולהרחיב אותו לצרכים לאומיים, שגם מקדמים את האנשים שיעסקו בהם באופן כלכלי
שי פירון:
     ושני דברים שאני אומר לסיום, כי אני חושב שהמודל באופן כללי ברור, וחבל שאני ארד הפרטים, וגם כל החומרים נמצאים לפניכם
שי פירון:
 אנחנו חושבים שאפשר להרחיב את הדברים האלה
שי פירון:
 הדבר הזה מצריך כמה דברים
שי פירון:
 אחד, אנחנו צריכים ביחד לסכם שיש פה יחידה נוספת שהתעלמתי ממנה ואני רוצה לשים אותה על השולחן, והיא יחידת המצטיינים
שי פירון:
 אנחנו לא סבורים שאין בחורי ישיבה שמגיע להם פטור מלא
שי פירון:
 אנחנו לא חולקים על הנתון הזה
שי פירון:
 אומנם כל הזמן מדברים פה על מספרים
שי פירון:
 אני רק זורק הצעה
שי פירון:
 לא לדבר על מספרים
שי פירון:
 לדבר על קריטריונים
שי פירון:
 כמה שעות זה נקרא תורתו אומנותו ביום?
טלי גוטליב:
45 שעות בשבוע, זה הכול
שי פירון:
רק שנייה
שי פירון:
 אני אומר, כמה שעות ביום? מה צריך להספיק ללמוד? האם יש מבחנים? האם יש מדדים? אני סתם שם את זה על השולחן כאן רק לדיון, כאחד הנושאים
שי פירון:
 האם תורתו אומנותו יהפוך להיות ממספר לקריטריון? אני רוצה לומר כרב שאם תוכיחו לי שיש 6,000 שלומדים 12 שעות ביום, אתם יודעים? בואו נדון בזה
שי פירון:
 אבל כל מי שיושב כאן צריך לשאול את עצמו אם הוא רוצה לדבר על מספר או על קריטריון
שי פירון:
 מה מגדיר אותך? האם העובדה שתורתו אומנותו זה התמסרות מוחלטת אליה? זאת שאלה שאני מציע, עורכת הדין פרנקל, לדון בה בהמשך
מירי פרנקל-שור:
בדיוק אני אומרת ליושב-ראש הוועדה שהשאלות האלה כבר עלו בוועדה
יולי יואל אדלשטיין:
אני זוכר אותן, כן
יולי יואל אדלשטיין:
 בוודאי שכן
יולי יואל אדלשטיין:
 נכון
שי פירון:
נכון, נכון
שי פירון:
 אני יודע
שי פירון:
 ראיתי אותן
שי פירון:
 הייתי אז שר, להזכיר לך, וחבר בחלק מהעניין הזה
שי פירון:
 לכן אני רוצה להזכיר שהשאלה הזאת – אולי צריך לעבור ממספרים לקריטריונים
שי פירון:
 הערה שחשוב לשים אותה על השולחן
שי פירון:
      נקודה השנייה, אם אנחנו הולכים על פטורים, אז לא רק בחורי ישיבה
שי פירון:
 בפלוגת המצטיינים יש ספורטאים מצטיינים, אומנים מצטיינים ומדענים מצטיינים
שי פירון:
 תחליט המדינה מי נכלל בתוך הקריטריון הזה, מה המספרים הרלוונטיים
שי פירון:
 אני מניח שספורטאים מצטיינים בשנה לפני מונדיאל צעירים שונה ממספר הספורטאים המצטיינים בשנה רגילה
שי פירון:
 אפשר לקיים על זה דיון ולהגיע
שי פירון:
 אבל הדגם הזה הוא דגם שוויוני, משום שהוא לא נותן רק לקבוצה אחת בחברה פטור ממניעים לאומיים, אלא אומר: יש לי מדינת ישראל ערכים
שי פירון:
      והדבר האחרון, אני אומר כך: חלק מהדבר הזה זה בניית השירות הלאומי-אזרחי כמוטיב לאומי
שי פירון:
 העובדה שמשרד שמטפל בדבר הזה עובר בכל ממשלה ממשרדים שונים, והשירות האזרחי כבר היה בשנים האחרונות בחקלאות, באזרחים הוותיקים, בהתיישבות ולא יודע איפה, מעלה סוג של צורך בהרהור בדבר
שי פירון:
 אם מדובר בערך לאומי רב-ערך, צריכים לבנות את המודל של פרויקט שירות
שי פירון:
 ובהקשר הזה אני רוצה לא לחלוק, אלא רק לבקש מחברי אלעזר שטרן שיציע הצעה טיפה שונה
מאיר כהן:
שי, זה הפך להיות לערך פוליטי, לא לערך לאומי
שי פירון:
אני לא בצד הזה היום
שי פירון:
 אז אני לא נכנס לזה
שי פירון:
      אני רוצה לבקש מחבר הכנסת שיסכים להצעתי
שי פירון:
 לא ועדת משנה, אלא צריכה להיות כאן ועדה ייעודית במתכונת ועדת שקד של אז, בגלל ריבוי השיקולים והנימוקים שיש כאן, גם הכלכליים וגם האחרים
שי פירון:
 ולכל אלה שרוצים שירות מהיר לכולם, צריכה להיות גם הסכמה שכדי שזה יצליח התחולה צריכה להיות מדורגת בזמן
שי פירון:
 כלומר, מי שרוצה שמחר יגייסו את כולם, סימן שהוא רוצה לריב ולא רוצה שאף אחד יתגייס
שי פירון:
 מי שרוצה לבנות מודל שיחוקק כבר עתה, אבל התחולה שלו תהיה מדורגת בהתאם ליכולת לייצר מסלולי שירות אמיתיים, ולא למצוא, כמו שאנחנו מוצאים היום בחברה הערבית, 40 בנות שירות רשומות על איזה בית ספר אחד והן בעצם עושות תורניות לפי שעות
שי פירון:
 זה לא מה שאנחנו רוצים להגיע אליו
שי פירון:
 כדי לבנות מסלול השירות אמיתיים, זה לוקח זמן וזה עולה כסף
שי פירון:
     אז אם אתם באמת רוצים לפתור את הבעיה, לכו על תחולה הדרגתית, לכו על מקום שבו אנחנו לא רוצים לתקוע אף אחד, אלא רוצים לפתור את הבעיה
יולי יואל אדלשטיין:
תודה לשי פירון
יולי יואל אדלשטיין:
 אם יש שאלות באמת אפשר
מאיר כהן:
שי, האם כל בן 18 בחברה החרדית מקבל צו גיוס?
שי פירון:
התשובה היא כן
שי פירון:
 למנהלת השירות הישראלית
שרון ניר:
קריאה לשירות
שי פירון:
קריאה לשירות אנחנו קוראים לזה
שי פירון:
 קריאה לשירות
קריאה:
לא עכשיו, לא היום
שי פירון:
לא, לא
שי פירון:
 היא שאלתי בתוכנית הבאה
אלעזר שטרן:
גם היום, גם היום
יולי יואל אדלשטיין:
במודל שלו
מאיר כהן:
חבריא, במודל זה קריאה לשירות
מאיר כהן:
 זה לא צו גיוס
אלעזר שטרן:
מקבל גם היום
שי פירון:
גם היום מקבל
שי פירון:
 אבל חלק מהם לא מתייצבים
שי פירון:
 גם היום מקבל
יולי יואל אדלשטיין:
חברים, חברים, יש עוד שאלות לגבי המודל ששי הציג? חבר הכנסת סולומון וחבר הכנסת שטרן, כן
שמעון סולומון:
אני רק אגיד, קודם כול - - -
מאיר כהן:
אני לא קיבלתי תשובה, אדוני היושב-ראש
יולי יואל אדלשטיין:
הוא אמר כן
מאיר כהן:
 סליחה
מאיר כהן:
 אני רוצה לשמוע
מאיר כהן:
 אלעזר?
מאיר כהן:
מה מקבל היום כל צעיר חרדי, והאם על פי המתווה של "פנימה" הוא ממשיך לקבל את זה?
אלעזר שטרן:
 ראשית, הוא מקבל היום, כל נער, חוץ ממי שמחויב גיוס
אלעזר שטרן:
 אני חושב שזה קשור לשאלה שאנחנו לא עוד דנים בה לגבי ערבים, אבל לגבי דרוזים וצ'רקסים כן
שי פירון:
גם ערבים מקבלים לפי המודל הזה
אלעזר שטרן:
 אבל לפי המודל הזה הם מקבלים משהו אחר
גדי איזנקוט:
אם אני יכול לדייק את התשובה, התשובה היא שכל ה-12,000 מקבלים צו
גדי איזנקוט:
 אבל מה שהשתנה הוא שב-25 ביוני, לפני חודשיים, החליטה הממשלה את ההחלטה 602, שמורה לשר הביטחון לא לגייס תלמידי ישיבה בניגוד לחוק יסוד הצבא
יולי יואל אדלשטיין:
 משה, רצית לשאול ואחר כך אלעזר
שמעון סולומון:
אני רק אגיד שיצא לי גם במהלך המתווה לפגוש את השר לשעבר, את הרב שי פירון, וגם לפגוש אותו עכשיו לאחרונה
שמעון סולומון:
 אני רוצה להגיד שהמתווה הזה, גם אם יש בו שבו שאלות, ויש בו שאלות, הוא מתווה שהוא בסיס מצוין לחשוב על איך עושים שירות לאומי, שירות לאומה בצורה משמעותית
שמעון סולומון:
 לדעתי, זו נקודה שהוועדה צריכה לדון ולחשוב עליה ביתר שאת, כדי שבאמת לא נגיע למציאויות מורכבות שאנו כבר חותרים אליהן
שמעון סולומון:
 בעיניי, המתווה, מי שלא קרא, שיקרא את כל המתווה, כל הבסיס שלו, את כל הבעיות שהוא מעלה בתוכו ונותן פתרונות ארוכי-טווח
שמעון סולומון:
 אני מברך על המתווה הזה
שמעון סולומון:
 גם אם יש עדיין שאלות, השאלות האלה הן חשובות שאפשר לטפל בהן
שמעון סולומון:
 אבל זה יכול להיות פתרון טוב
יולי יואל אדלשטיין:
 שאלות בשלב זה
יולי יואל אדלשטיין:
 בבקשה, אלעזר
אלעזר שטרן:
אני לא בטוח שהבנתי נכון, ואני לא מחווה דעה כרגע
אלעזר שטרן:
 אבל האם במסגרת הרצון שלנו לתת כותרת שכולם משרתים שעה או 40 דקות בבוקר בהסעה של ילדים עם צרכים מיוחדים בבני ברק, ואחרי זה פוניבז' נותן לך וי על שירות לאומי, אם אני הבנתי נכון?
שי פירון:
אז התשובה היא פשוטה
שי פירון:
 התשובה היא כזאת
שי פירון:
 אחת, אני אגיד קודם משפט שלא אמרתי, כי לא רציתי להרחיב
שי פירון:
 אחרי זה, אני, ברשותך, אענה
שי פירון:
 זה ייקח דקה
שי פירון:
 השכר והתנאים - - -
אלעזר שטרן:
 לא מדבר על זה, שי
שי פירון:
אני תכף אגיב
שרון ניר:
התגמול
שי פירון:
אני רוצה לענות לך
שי פירון:
 תאמין לי שאני רוצה לענות לך
שי פירון:
 תאמין לי שהבנתי את השאלה
שי פירון:
 הדרגה הזאת "הנמוכה" ביותר בצה"ל גבוהה יותר מהשכר הגבוה יותר בביטחון פנים והצלה, והשכר הנמוך ביותר בביטחון פנים וההצלה גבוה יותר מהשכר הגבוה יותר ברווחה ובחינוך
שי פירון:
 יש מדרג
שי פירון:
 ולכן מי שנמצא במספר 1 כשם קוד, שיש שם מסלולים, ואני מזמין אותך לקרוא את המתווה, הוא לא מסתפק בהסעת תלמידים בבוקר ובערב, אלא גם מתייחס לימי חופש ועוד שורה ארוכה של דברים
שי פירון:
 אבל באמת בתמרוץ, במה שהבן-אדם מקבל, בסופו של דבר, הוא פחות באופן דרמטי
שי פירון:
 יש גם האם מציעים את זה לאברכים או לרווקים
שי פירון:
 תקרא את המתווה כולו
שי פירון:
 לא אמרתי את זה כדוגמה, שתפקידה להגיד שבחור בן 19 בישיבה הגבוהה, זה יהיה מסלול השירות שלו והוא יקבל פטור
שי פירון:
 אמרתי שאפשר לייצר מסלולים שכתבנו אותם על המנעד השלם שמגיל 18 עד גיל 24
שי פירון:
 בסדר? זה מה שאמרתי
שי פירון:
     ואדוני היושב-ראש, ברשותך, עוד מילה, מכיוון שעורכת הדין פרנקל התייחסה אליה
שי פירון:
 אני מבקש לטעון טענה, ואני מקווה שחבר הכנסת איזנקוט יסכים איתי
שי פירון:
 גדי, אני מקווה שיסכים איתי
שי פירון:
 אני רוצה רק להניח משפט שלא אמרתי
שי פירון:
 לא יהיה אסון גדול יותר לחברה החרדית מאשר הורדת גיל הפטור
שי פירון:
 ואני מבקש לשים את הנקודה הזאת, כי לא התייחסת אליה, עורכת דין פרנקל
שי פירון:
 יש כאן איזו ההנחה שאם יורידו לאנשים את גיל הפטור - -
שמעון סולומון:
לחברה הדתית בכלל
שי פירון:
- - אז אנשים יצאו לעבוד
שי פירון:
 נגיד שזה נכון, אבל לאן הם יצאו לעבוד? להיות סוחרים קטנים במשכורת מינימום, בלי הכשרה? מה אתם עושים להם? אם אתם רוצים להוציא אותם לעוני דרך הורדת גיל הפטור?
מאיר כהן:
 הם ממש עכשיו נמצאים - - -
שי פירון:
אז רגע
שי פירון:
 חבר הכנסת כהן, מכיוון שבמקרה הזה יש הכשרה כלכלית, חבר הכנסת כהן, מכיוון שאני - - -
מאיר כהן:
חבריא, אנחנו כל הזמן מתנצלים
מאיר כהן:
 וגם התוכנית הזאת, זו תוכנית שמתנצלת
מאיר כהן:
וזו תוכנית שמשאירה לילדים שלנו את הבעיה
שי פירון:
אני מעדיף להתנצל
מאיר כהן:
 אני לא מסכים איתך
שי פירון:
אז אני אומר, אני מעדיף להתנצל
מאיר כהן:
אני פה עשר שנים
מאיר כהן:
 אנחנו עשר שנים מתנצלים
שי פירון:
ומה הצלחתם? מה הצלחתם?
שרון ניר:
20 שנה
שרון ניר:
 20 שנה
מאיר כהן:
כלום
מאיר כהן:
 מה אתם הצלחתם עם התוכניות האלה? סליחה
שי פירון:
מה הצלחתם? לריב עם כולם? מה הצלחתם? שכולם יגידו לא?
מאיר כהן:
לא צריך לריב
מאיר כהן:
 סליחה, לא צריך לריב עם כולם
שרון ניר:
עם מי אתה רב? מי יושב פה בדיוק שמייצג את המגזר?
שי פירון:
לא - - -
שרון ניר:
 אבל מי בדיוק בא והולך איתך קדימה?
שי פירון:
אבל אני אמרתי שיש 400 אנשים באירוע, חברת הכנסת ניר
שרון ניר:
הרי הסיפור של המכסות הוא כבר 20 שנה
שרון ניר:
 בוועדת טל נקבעו מכסות ואחרי זה בוועדת שקד ובכל 2018 נקבעו מכסות
מאיר כהן:
ישבתם עם אנשי "נצח יהודה", ראיתם שאפשר להקים עוד עשרה גדודים של מצטיינים?
שרון ניר:
שנייה רגע
שרון ניר:
 זה לא שום מכסות ושום דבר
שרון ניר:
 זה רק בירידה לאחור
יולי יואל אדלשטיין:
טוב, חברים
איילת השחר סיידוף:
אפשר גם שאלה מהכיוון של האזרחים ולא מהכיוון של הכנסת על החוק?
יולי יואל אדלשטיין:
תמיד אפשר
יולי יואל אדלשטיין:
 אין חוק, יש הצעה
יולי יואל אדלשטיין:
 אנחנו נשמע עוד הרבה מאוד הצעות
יולי יואל אדלשטיין:
 אני לא רוצה לומר לא מבין, מבין - - -
מאיר כהן:
צריכים להגיע לסיור ב"נצח יהודה", כולנו
יולי יואל אדלשטיין:
מאיר, אני סיירתי ב"נצח יהודה" ואני מכיר את הפרויקט הזה הרבה מאוד שנים
יולי יואל אדלשטיין:
לא כולנו
יולי יואל אדלשטיין:
 לא אמרתי שאתה לא
יולי יואל אדלשטיין:
הרבה מאוד שנים, מאיר, ואני בדיוק, אני ביקשתי, ביקשתי
יולי יואל אדלשטיין:
 אני אפילו, מאיר, אתה יודע שאנחנו חברים
יולי יואל אדלשטיין:
 אני יותר שנים ממך בפוליטיקה
יולי יואל אדלשטיין:
 אני עשיתי קמפיינים
יולי יואל אדלשטיין:
 אני גם הייתי פעם מפלגת עולים שהנושא הזה של גיוס, וגם שם אני נמנעתי מכל הנאומים האלה
יולי יואל אדלשטיין:
 אז קל וחומר, בנו של קל וחומר, אנחנו כאן בוועדה לחפש פתרונות, ולא כל אחד עכשיו שינאם איזה נאום שוויון וערכים
יולי יואל אדלשטיין:
 ברור שהדברים האלה הם חשובים
יולי יואל אדלשטיין:
 אנחנו מחפשים פתרונות
מאיר כהן:
 אדוני, זה לא ברור
מאיר כהן:
 לא
יולי יואל אדלשטיין:
מאיר, מחפשים פתרונות
מאיר כהן:
אדוני, זה לא ברור
מאיר כהן:
 אנחנו באים, וכאן מתחיל לעשות הצגות
מאיר כהן:
 אתה רוצה הצגות? תמשיך לעשות הצגות
יולי יואל אדלשטיין:
 בדיוק
יולי יואל אדלשטיין:
 אנחנו לא באים לעשות הצגות
יולי יואל אדלשטיין:
כל ויכוח מתחיל מעקרונות, וכן שכל אחד שם את העיקרון ואת האידיאולוגיה שלו
יולי יואל אדלשטיין:
אני מאוד מבקש, שאנשים שיש להם מה להציע - - -
מאיר כהן:
 אל תהפוך את הוועדה הזאת לאיזו ועדה אישית, אדוני
יולי יואל אדלשטיין:
לא, היא לא ועדה אישית
יולי יואל אדלשטיין:
 היא לא ועדה אישית
מאיר כהן:
בוועדה הזאת מותר להגיד מה הדעות ומותר להתווכח
מאיר כהן:
 מה הסיפור?
יולי יואל אדלשטיין:
הכול
יולי יואל אדלשטיין:
 הכול
שרון ניר:
חד-משמעית
יולי יואל אדלשטיין:
וכל אחד ייצא נורא צודק
יולי יואל אדלשטיין:
 כל אחד ייצא נורא צודק
שרון ניר:
 אבל גם לייצר איזושהי תזה - - -
מאיר כהן:
אדוני, אני לא רוצה לצאת צודק
מאיר כהן:
 אני רוצה שהמדינה הזאת תמצא פתרון
יולי יואל אדלשטיין:
אז אני מציע שלשם שינוי פעם אחת נצא חכמים ולא צודקים
הר מלך:
אבל הפרדיגמות האחרות לא עבדו
הר מלך:
 אנחנו מנסים למצוא משהו שיהיה פרקטי שיהיה יעיל
הר מלך:
 אז בואו תנסה להקשיב אולי ולתת קצת מעצמנו
שרון ניר:
לא, אבל יש לי ציפייה לפחות – היות שיש כאן חברי ועדה, אדוני היושב-ראש, אני מבקשת את זה לפחות ממך, כי אתה יש לך חובה ולכולנו יש חובה של בקרה על מה שקורה בצה"ל ובכל הנוגע לחוק שירות ביטחון
יולי יואל אדלשטיין:
 ברור
שרון ניר:
לפחות שאנחנו כיושבי הוועדה נגיד איזושהי אמירה ערכית לגבי חוק ההשתמטות
שרון ניר:
 זו הציפייה מאיתנו
שרון ניר:
 לא נתחיל לייצר פה כל מיני מודלים
שרון ניר:
 יש פה איזו אמירה ערכית
שרון ניר:
 אגב שמצופה מכולם, כל יושבי השולחן, ימין ושמאל, להגיד משהו ומה זה יעשה לצה"ל, שזה קודש הקודשים של החברה הישראלית בכל הקשור לחוק ההשתמטות ולחוק האי-גיוס לצה"ל
שרון ניר:
 ולייצר פה מודלים ולהגיד: בואו נדון על זה ברמה האקדמית – שאני מאוד מכבדת את כל האנשים שיושבים כאן – זו לא אקדמיה; זו השתמטות
שמעון סולומון:
אבל שרון, זו בדיוק הסיבה
שמעון סולומון:
 שרון, זו בדיוק הסיבה
שרון ניר:
יש פה השתמטות
שרון ניר:
 יש פה אחוזים הולכים וקטנים של גיוס לאורך 20 שנה
שרון ניר:
 עם כל הכבוד, 20 שנה של השתמטות, ואני מסכלת על זה - - -
הר מלך:
ההשתמטות היא מכל הציבורים, ובואו נשים גם את זה
הר מלך:
 מנסים למצוא פתרון לזה
שרון ניר:
איזה פתרון? עם מי את מנסה? תראי לי חבר כנסת חרדי שנמצא פה שאת רוצה למצוא איתו פתרון
שרון ניר:
 פרוש אמר: חוק האי-גיוס
שרון ניר:
 על מה אנחנו מדברים?
שמעון סולומון:
שרון, זה דבר שקורה כבר הרבה שנים
יולי יואל אדלשטיין:
שרון, בסדר גמור
יולי יואל אדלשטיין:
 הכול צולם
יולי יואל אדלשטיין:
 הכול בסדר גמור
שמעון סולומון:
שרון, זה כבר קורה הרבה מאוד שנים
שמעון סולומון:
 מנסים לתת פה איזשהו מענה
שמעון סולומון:
 אי-אפשר לטעון על מה שהיה בעבר
שרון ניר:
אז בואו נדון עליו עוד פעם, נעצור
איילת השחר סיידוף:
משה, היינו בגלות אלפיים שנה
איילת השחר סיידוף:
 אתה רוצה לעזוב את הארץ? אפשר שגם הציבור ישאל שאלה את הרב שי פירון?
הר מלך:
ההשתמטות היא מכל הציבורים
יולי יואל אדלשטיין:
בבקשה?
איילת השחר סיידוף:
אפשר שאלה גם?
יולי יואל אדלשטיין:
 אני רק מנסה להבין אם אנשים כבר קצת נרגעו ואנחנו יכולים לחזור לדיון